**VENDIM**

**Nr.\_\_\_\_\_\_\_, datë \_\_\_\_\_\_**

**MBI KËRKESAT TEKNIKE DHE FUNKSIONALE TË ZGJIDHJES SOFTUERIKE PËR PROCEDURËN E FATURIMIT DHE FISKALIZIMIT DHE PROCEDURËN DHE KRITERET PËR REGJISTRIMIN E PRODHUESVE DHE MIRËMBAJTËSVE TË PROGRAMEVE (SOFTUER)**

Në mbështetje të nenit 100 të Kushtetutës, pikës 10 të nenit 16 të ligjit nr.\_\_\_\_\_, datë \_\_\_\_\_“Për faturën dhe sistemin e monitorimit të qarkullimit”, me propozimin e Ministrit të Financave dhe Ekonomisë, Këshilli i Ministrave;

**VENDOSI:**

**1. DISPOZITA TË PËRGJITHSHME**

Ky vendim parashikon kërkesat teknike dhe funksionale të zgjidhjes softuerike për procedurën e faturimit dhe fiskalizimit dhe procedurën dhe kriteret për regjistrimin e prodhuesve dhe mirëmbajtësve të programeve sipas ligjit “Për faturën dhe sistemin e monitorimit të qarkullimit”, në vijim Ligji, si më poshtë për:

a) regjistrimin e prodhuesve dhe mirëmbajtësve të zgjidhjes softuerike për zbatimin e procedurës së fiskalizimit të transaksioneve me para në dorë dhe pa para në dorë, dhe për faturën shoqëruese;

b) regjistrimin e prodhuesve dhe mirëmbajtësve të zgjidhjeve softuerike për regjistrimin e pagesave pa para në dorë të faturave elektronike, dhe

c) procedurën e certifikimit për zgjidhjen e softuerit.

**2. DETYRIMI PËR TË INSTALUAR DHE/OSE PËRDORUR ZGJIDHJEN SOFTUERIKE**

2.1. Tatimpaguesit që lëshojnë faturë për furnizimin e mallrave dhe shërbimeve, dhe faturave shoqëruese për transportin e mallrave nga një vend në tjetrin në territorin e Republikës së Shqipërisë, pa ndryshim të pronësisë, të cilët do të lëshohen në momentin kur mallrat janë marrë për transport nga pika e shitjes tek blerësi, në sektorë specifikë të biznesit sipas Vendimit të Këshillit të Ministrave, është i detyruar të përdorë zgjidhjen e certifikuar të softuerit në formën e një aplikacioni individual, ose një sistemi kompjuterik të integruar, ose një aplikacion cloud, i cili mundëson:

a) krijimin e një fature, një fature shoqëruese, dhe vendosjen e të gjithë elementëve të nevojshëm;

b) vlefshmërinë e operatorit që lëshon faturën ose faturën shoqëruese;

c) dërgimin e sigurt të të dhënave në sistemin qendror duke përdorur certifikatën elektronike;

ç) lëshimin dhe pranimin e faturave elektronike;

d) transmetimin automatik të të dhënave në Administratën Tatimore dhe marrjen e mesazhit konfirmues nga Administrata Tatimore, pas verifikimit automatik të secilës faturë individuale ose fature shoqëruese;

dh) ruajtjen e të dhënave të faturave ose faturave shoqëruese

e) gjenerimin e Kodit të Sigurisë së Lëshuesit të Faturës (KSLF) dhe Kodit të Sigurisë së Lëshuesit të Faturës Shoqëruese (KSLFSH);

ë) gjenerimin e kodit QR;

f) printimin e faturës ose thjesht kodit QR në situata të përcaktuara në Ligjin “Për faturën dhe sistemin e monitorimit të qarkullimit”;

g) regjistrimin e depozitave të parave;

h) masa të tjera në procesin e fiskalizimit në zbatim të ligjit “Për faturën dhe sistemin e monitorimit”.

2.2. Bankat, institucionet financiare jobankare dhe subjektet e tjera që ofrojnë shërbime pagese të faturave elektronike, janë të detyruar të përdorin pajisje elektronike dhe zgjidhje të certifikuar të softuerit në formën e një aplikacioni individual, ose një sistemi kompjuterik të integruar, ose një aplikacion cloud, i cili mundëson certifikimin elektronik, transmetimin automatik të të dhënave në Administratën Tatimore dhe marrjen e mesazhit të konfirmimit nga Administrata Tatimore pas verifikimit automatik të mesazhit në lidhje me pagesat e kryera nga një faturë elektronike.

**3. REGJISTRIMI I PRODHUESVE DHE MIRËMBAJTËSVE TË SOFTUERIT**

3.1. Çdo person juridik, shqiptar ose i huaj, që plotëson kërkesat e përmendura në këtë Vendim, mund të jetë një prodhues dhe/ose mirëmbajtës i zgjidhjes softuerike të përmendur në pikën 2 të këtij Vendimi, dhe si i tillë kërkohet të regjistrohet në Regjistrin e prodhuesve dhe mirëmbajtësve të zgjidhjes së softuerit të AKSHI-t.

3.2. Regjistrimi bëhet në mënyrë elektronike, përmes Portalit e-Albania përpara ofrimit dhe shitjes së zgjidhjes softuer tek tatimpaguesit, pra përpara ofrimit të shërbimeve të mirëmbajtjes.

3.3. Nëse prodhuesi ose mirëmbajtësi i zgjidhjes së softuerit është një i huaj që nuk është i regjistruar në Republikën e Shqipërisë, duhet të regjistrohet në regjistrin tregtar sipas legjislacionit shqiptar.

3.4. Kriteret për regjistrimin në Regjistrin e përmendur në pikën 3.1. të këtij Vendimi janë:

a) Minimumi 10 (dhjetë) punonjës të punësuar nga aplikanti për të paktën 6 muaj para paraqitjes së aplikimit të regjistrimit në Regjistër, me kualifikimet e mëposhtme:

i. të paktën 1 (një) punonjës të certifikuar për zhvillim dhe mirëmbajtje serveri,

ii. të paktën 1 (një) punonjës të certifikuar për zhvillim dhe mirëmbajtje network-u

iii. të paktën 1 (një) punonjës të certifikuar për zhvillim dhe mirëmbajtje aplikacioni Web/mobile

iv. të paktën 2 (dy) punonjës me njohuri për të ofruar mbështetje për klientët,

b) Shoqëria duhet të jetë aktive të paktën 1 (një) vit para paraqitjes së aplikimit të regjistrimit në Regjistër, dhe të dorëzojë dokumentacion ku vërteton se ka kryer zhvillime softuerike apo aplikacione të ngjashme me objektin e këtij Vendimi.

c) Të ketë realizuar mesatarisht jo më pak se 30.000.000 (tridhjetë milion) lekë qarkullim ne 3 vitet e fundit.

d) kompania ka në fushë veprimi veprimtarinë e zhvillimit, mirembajtjes, shitjes së zgjidhjeve softuerike dhe harduerike për teknologjinë e informacionit dhe telekomunikacionit.

3.5. Për regjistrimin në Regjistrin e përmendur në pikën 3 të këtij Vendimi do të paraqiten informacionet/dokumentet e mëposhtme:

1. numrin unik të identifikimit të prodhuesit/mirëmbajtësit të softuerit
2. arsyeja e regjistrimit në Regjistër:

* prodhuesi i zgjidhjes softuerike për fiskalizimin e faturës,
* prodhuesi i zgjidhjes softuerike për fiskalizimin e faturës shoqëruese
* prodhuesi i zgjidhjes softuerike për regjistrimin e pagesave pa para në dorë të faturave elektronike;
* mirëmbajtësi i zgjidhjes së softuerit,

ç) datën e fillimit të shitjes së zgjidhjes së softuerit, d.m.th. datën e fillimit të veprimtarisë

së mirëmbajtjes së zgjidhjes së softuerit,

1. informacionin e kontaktit (emri dhe mbiemri i personit të kontaktit, numri i telefonit, adresa e-mail, adresa e postës),

dh) emri, versioni dhe përshkrimi i shkurtër (specifikimi) i zgjidhjes së softuerit,

e) dokumentet që duhen paraqitur:

1. kopjen e Kontratës së punës me punonjësit e përmendur në pikën 3.4 të këtij vendimi dhe certifikatat përkatese,
2. dëshmi që kompania nuk është në proces falimentimi
3. Një dokument që vërteton se subjekti dhe përfaqësuesi i tij ligjor (administratori) nuk janë dënuar për shkelje penale dhe nuk janë dënuar me vendim të gjykatës së formës së prerë, në lidhet me aktivitetin profesional.
4. Pasqyrat financiare të audituara deri ne 3 vitet e fundit.
5. Vërtetim për kryerje sherbimi (sektori publik)/fatura tatimore dhe kontrate (sektori privat) ku vërteton se ka kryer zhvillime softuerike apo aplikacione të ngjashme me objektin e këtij Vendimi.

3.6. Shoqëritë që do të çertifikohen për prodhimin dhe mirëmbajtjen e zgjidhjeve softuerike, duhet të përmbushin të gjitha kërkesat si më sipër si dhe do të depozitojnë një garanci bankare ose nga shoqëritë e sigurimit në shumën 10,000,000 lekë në emër të DPT, e vlefshme për gjatë gjithë periudhës së regjistrimit duke filluar nga data e aplikimit për regjistrim në Regjistër.

3.7. Nese prodhuesi i zgjidhjes së softuerit nuk eshte edhe zhvillues atëherë prodhuesit e zgjidhjes softuerike duhet te paraqesin edhe kontraten e noterizuar si bashkim i operatoreve ekonomik. Ne kete rast te gjitha shoqerite qe marrin pjese ne bashkimin e operatoreve ekonomik paraqesin dokumentat e kerkuara ne piken 3.5 te ketij vendimi dhe vleresimi i kritereve kryhet per te gjithe pjesmarresit.

3.7. Të gjitha dokumentet e paraqitura duhet të jenë në gjuhën shqipe, kopje të noterizuara ose origjinale (përveç vërtetimit bankar i cili duhet të jetë origjinal).

3.8. Prodhuesit e zgjidhjes së softuerit gjithashtu duhet të ngarkojnë zgjidhjen e softuerit për verifikim kur regjistrohen në Regjistër, edhe kur zhvillojne nje version te ri te zgjidhjes. Nëse prodhuesi është në të njëjtën kohë edhe mirëmbajtësi i zgjidhjes së softuerit, ai do të duhet të regjistrohet vetëm një herë, dhe ai do të ketë zgjedhje të shumta të arsyeve të regjistrimit.

3.9. Prodhuesi ose mirëmbajtësi i zgjidhjeve softuerike që ka aplikuar për tu regjistruar në Regjistër, certifikohet nga AKSHI në bashkëpunim me Drejtorinë e Përgjithshme të Tatimeve përpara fillimit të ushtrimit të veprimtarisë së ofrimit të këtyre zgjidhjeve softuerike ose shërbimeve të mirëmbajtjes në territorin e Republikës së Shqipërisë, sa here qe zhvillon nje version te ri te zgjidhjes.

**4. CERTIFIKIMI I PROGRAMIT (SOFTUER)**

4.1. Zona për t'u testuar, përshkrimi i tyre, hapat e testimit dhe kriteret e suksesit përshkruhen në Shtojcën 1 të këtij Vendimi.

4.2. Pas aplikimit, AKSHI dhe Drejtoria e Përgjithshme e Tatimeve do të verifikojnë të dhënat dhe dokumentacionin e paraqitur dhe vetë zgjidhjen e softuerit. Pas konfirmimit me sukses, AKSHI dhe DPT lëshojnë certifikatën e regjistrimit nëpermjet portalit e-Albania. Certifikata do të përmbajë gjithashtu kodin e prodhuesit /mirëmbajtësit të zgjidhjes së softuerit dhe kodin e zgjidhjes së softuerit të regjistruar.

4.3. Vetëm pasi prodhuesi/mirëmbajtësi i zgjidhjes së softuerit të marrë certifikatën e tij, ai do te regjistrohet ne regjistrin e ofruesit te sherbimit dhe mund të fillojë me ofrimin e produkteve/ shërbimeve të tij sipas këtij Vendimi në tregun e Republikës së Shqipërisë.

**5. KODI I PROGRAMIT**

Prodhuesi i zgjidhjes së programit (softuerit) duhet të integrojë kodin e tij dhe kodin e zgjidhjes së softuerit në të njëjtën zgjidhje softuerike dhe duhet t'i dorëzojë ato automatikisht në Administratën Tatimore si më poshtë:

a) pas regjistrimit të parë të pajisjes elektronike të parave për pagesa në dore, duhet të dorëzohet kodi i prodhuesit të softuerit dhe kodi i zgjidhjes së softuerit, së bashku me informacionet e tjera të përcaktuara,

b) në secilin mesazh, së bashku me informacionin e faturave të tjera për transaksione me para në dorë dhe pa para në dorë, do të dorëzohet kodi i zgjidhjes së softuerit (gjatë fiskalizimit të secilës faturë të lëshuar),

c) në secilin mesazh, së bashku me informacionet e tjera të shënimeve për transferimin e depove ose kuponat e transportit, duhet të dorëzohet kodi i zgjidhjes së softuerit (gjatë fiskalizimit të secilës faturë shoqëruese ose kuponit të transportit),

c) në secilin mesazh, së bashku me informacione të tjera në lidhje me pagesën e faturës elektronike pa para në dorë, do të dorëzohet kodi i zgjidhjes së softuerit (gjatë njoftimit për pagesën e kryer).

**6. PËRGJEGJËSIA E PRODHUESVE DHE MIRËMBAJTËSVE TË ZGJIDHJES SOFTUERIKE**

6.1. Zgjidhja e softuerit duhet të lejojë një zbatim të suksesshëm të procedurës së fiskalizimit dhe një njoftim të suksesshëm për pagesa pa para në dorë të faturave elektronike të kryera në përputhje me Ligjin “Për faturën dhe sistemin e monitorimit të qarkullimit” dhe të çaktivizojë proceset që shmangin procedurën/njoftimin e fiskalizimit për pagesa pa para në dorë.

6.2. Për korrektësinë e përdorimit të zgjidhjes softuerike në procedurën e fiskalizimit të faturave të lëshuara/faturave shoqëruese dhe në procedurën e njoftimit të pagesave pa para, personat përgjegjës janë tatimpaguesit që lëshojnë faturë/fatura shoqëruese, banka, institucionet financiare jobankare dhe subjektet e tjera që ofrojnë shërbime pagese të faturave elektronike, si dhe prodhuesit/ mirëmbajtësit e zgjidhjes softuerike, secili për rolin e tyre në proces.

**7. DISPOZITA KALIMTARE DHE TË FUNDIT**

7.1 Për zbatimin e këtij Vendimi ngarkohen Agjencia Kombëtare e Shoqërisë së Informacionit dhe Drejtoria e Përgjithshme e Tatimeve.

7.2 Ky Vendim hyn në fuqi pas botimit ne Fletoren Zyrtare.

**KRYEMINISTRI**

**Edi Rama**

**SHTOJCË 1**

| **ID** | **Fusha e testimit** | **Përshkrimi** | **Hapat e testimit** | **Kriteret e suksesit** |
| --- | --- | --- | --- | --- |
| 1 | Regjistrimi i pajisjes elektronike të parave | Çdo pajisje elektronike e parave duhet të regjistrohet në SQF (Sistemin qendror të faurave) për të marrë kodin që përfaqëson atë. Ky kod përdoret për identifikimin e pajisjes elektronike të parave në mesazhet që shkëmbehen midis saj dhe SQF. Ky regjistrim duhet të bëhet vetëm një herë kur pajisja elektronike e parave është instaluar në vendndodhjen e biznesit ku përdoret. | Pasi pajisja elektronike e parave është e lidhur në internet, operatori fillon procesin e regjistrimit. Mesazhi i dërguar i regjistrimit verifikohet për nese eshte i plote dhe për të konfirmuar që kodi unik i pajisjes elektronike të parave është futur në pajisje. Mesazhet e shkëmbimit verifikohen për tërësinë dhe për respektimin e dokumentit të specifikimeve teknike. | Pajisja është regjistruar në SQF dhe kodi unik i jepet pajisjes dhe ruhet në te. |
| 2 | Regjistrimi i gjendjes së parave në pajisjen elektronike | Çdo ditë para regjistrimit të faturës së parë në SQF, çdo pajisje elektronike e parave për trajtimin e transaksioneve duhet të regjistrojë shumën e gjendjes në arkë. Gjatë ditës, operatori mund të shtojë ose të marrë para nga pajisja elektronike dhe të kontrollojë sasinë gjendje dhe me pas operatori duhet të fillojë veprimin e regjistrimit të depozitave të reja (aktuale). | Operatori fillon operacionin për regjistrimin e gjendjes së parave. Mesazhi i dërguar është verifikuar për plotësinë dhe për të konfirmuar që gjendja në para në pajisjen elektronike raportohet në SQF. Mesazhet e shkëmbimit verifikohen për tërësinë dhe për respektimin e dokumentit të specifikimeve teknike. | Depozita e parave në pajisjen elektronike raportohet në SQF dhe shuma e njëjtë e depozitave të parave ruhen si në SQF ashtu edhe në pajisje. |
| 3 | Regjistrimi i faturës | Lëshuesi (zbatuesi i fiskalizimit) duhet të japë informacione për secilën faturë që ai lëshon. Informacioni duhet të dorëzohet në momentin e lëshimit. Bëjne përjashtim vetem rastet kur mund ta dorëzojnë më pas (kjo varet nga ligji dhe aktet nenligjore). | Operatori fillon operacionin për regjistrimin e faturës. Mesazhi i dërguar vërtetohet qe eshte i plote dhe konfirmon që fatura raportohet në SQF. Mesazhet e shkëmbyera verifikohen për tërësinë dhe për respektimin e dokumentit të specifikimeve teknike.  Operatori bën printimin e faturës së fiskalizuar. | Fatura raportohet siç duhet në sistemin qendror. Sasia e saktë e faturave dhe fushat e të dhënave janë në pajisjen elektronike të parave dhe në SQF.  Fatura prinohet me sukses në formatin e miratuar. |
| Procesi i shkëmbimit të të dhënave fillon në momentin kur lëshuesi do të lëshojë një faturë për klientin. Pajisja elektronike përgatit të dhënat e faturës dhe bazuar në ato të dhëna, krijon IIC. Pas kësaj, përgatit një mesazh të kërkesës së faturës XML dhe e certifikon me anë të certifikates elektronike, duke përdorur një certifikatë me qëllim zbatimin e fiskalizimit. Pas kësaj fillon komunikimi me një drejtim TLS dhe pasi të jetë i suksesshëm, -thërret shërbimin. |
| Sistemi qendror i informacionit merr dhe përpunon mesazhin e kërkesës. Nëse kërkesa përpunohet me sukses |
| Pajisja elektronike e parave merr mesazh përgjigjeje dhe kontrollon nënshkrimin e saj elektronik. Pas kësaj |
| 4 | Eksportimi i faturave të pafiskalizuara | Ka raste kur fiskalizimi i faturës nuk do të jetë i mundur në momentin e lëshimit të faturës. Arsyeja për këtë është mungesa e lidhjes në internet për shkak të vendndodhjes së lëshuesit në zona të largëta ose për shkak të dhënies së shërbimeve në vendet ku lidhja e internetit nuk është e mundur. | Operatori zgjedh faturat e pafiskalizuara dhe kryen eksportin në median portative (USB ose të ngjashme). Faturat e eksportuara verifikohen qe jane te plota.  Operatori fillon importimin e faturave fiskale (pas fiskalizimit). Të gjitha faturat e paracaktuara më parë janë zëvendësuar me fatura të importuara fiskale. | Të gjitha faturat e pafiskalizuara që janë zgjedhur për eksport, ruhen në median lokale në formatin e përshkruar. Faturat e eksportuara janë të njëjta me faturat e pafiskalizuara në sistemin e pajisjes elektronike të parave.  Pas fiskalizimit dhe importit të faturave, faturat e mëparshme të paregjistruara fiskalizohen. |
| Në këto situata, lëshuesi do t'ia lëshojë faturën blerësit, së bashku me të gjitha elementet e saj, por fiskalizimi nuk do të bëhet në momentin e lëshimit të faturës. Lëshuesit do të ruajnë faturat që u lëshuan në pajisjen fiskale. |
| Çdo mesazh, që përmban ISC dhe është në format XML, për shembull <RegisterInvoiceRequest>… </RegisterInvoiceRequest>, do të futet në dosjen e vet. |
| Emërtimi i dosjes do të ndjekë këtë konventë: RegisterInvoiceRequest\_ <NUIS-number> \_ <ISC> \_ <yyyyMMddHHmmss> .xml |
| Pasi lëshuesi të mundësojë lidhjen në internet, ai do të bëjë fiskalizimin e faturave të tij përmes portalit te vetsherbimit. Mundësia tjetër për lëshuesin e faturave është dërgimi I mesazheve të tij në administratën tatimore ku vete administrata do të bëje fiskalizimin per llogari te tatimpaguesit. |
| Pasi përdoruesi të fiskalizojë faturën duke përdorur portalin te vetsherbimit, faturat e fiskalizuara do të ngarkohen përsëri në pajisjen elektronike të parave për të zëvendësuar faturat origjinale të cilat nuk janë fiskalizuar. |
| 5 | Faturat shoqëruese | Fatura shoqëruese është një dokument që dërgohet kur mallrat transferohen midis ambienteve të biznesit të të njëjtit pronar (kompani) ose midis magazinave dhe njësisë së shitjes së biznesit | Operatori fillon operacionin për të gjeneruar dhe dërguar një faturë shoqëruese në SQF. Mesazhi i dërguar është verifikuar për plotësinë dhe për të konfirmuar që fatura shoqëruese raportohet në SQF. Mesazhet e shkëmbyera verifikohen për tërësinë dhe për respektimin e dokumentit të specifikimeve teknike.Operatori bën printimin e faturës shoqëruese. | Fatura shoqëruese raportohet siç duhet në sistemin qendror. Fushat e sakta të të dhënave janë në Pajisjen elektronike të parave dhe SQF.  Fatura shoqëruese shtypet me sukses në formatin e përshkruar. |
| Procesi në vetvete fillon me kërkesën për faturën e re. Fiskalizimi fillon dhe një mesazh XML krijohet në pajisjen elektronike të parave të taksapaguesit dhe më pas nënshkruhet me një certifikatë digjitale. Mesazhi pastaj dërgohet në SQF. Nëse është e vlefshme |
| 6 | Përballja me gabimin | Në rast të një gabimi në përpunimin e mesazhit të kërkesës, një mesazh gabimi dërgohet si përgjigje nga SQF. Mesazhet e gabimit ndajnë të njëjtin format të përgjithshëm i cili bazohet në versionin 1.1 të mesazhit të gabimit SOAP dhe zgjerohet me elementin XML të kodit i cili përfaqëson kodin numerik të gabimit. | Operatori simulon gabimin nga një listë e gabimeve të mundshme që SQF mund të përpunojë. Për secilin gabim duhet të merret dhe përpunohet një mesazh përgjigjeje. | Të gjitha gabimet janë paraqitur në mënyrë korrekte në pajisjen elektronike të parave. |
|
| 7 | Lista e faturave të fiskalizuara dhe të pafiskalizuara | Pajisja elektronike e parave duhet të jetë në gjendje të tregojë të gjitha faturat e fiskalizuara së bashku me ato që nuk janë fiskalizuar | Operatori i kërkon pajisjes elektronike të parave një listë të të gjitha faturave të pafiskalizuara. | Të gjitha faturat e pafiskalizuara janë të dukshme në ekran dhe janë gati të eksportohen. |
| 8 | Rifiskalizimi | Pajisja elektronike e parave duhet të jetë në gjendje të dërgojë faturat në shërbimin e fiskalizimit në rast se lidhja e internetit ndërpritet për një periudhë kohe | Operatori fillon fiskalizimin e të gjitha faturave të pafiskalizuara (interneti është i disponueshëm) | Të gjitha faturat e pafiskalizuara më parë tani janë fiskalizuar. |
| 9 | Fatura korrigjuese | Fatura mund te korrigjohet duke derguar mesazhin e korrigjuar | Operatori zgjedh faturën dhe fillon shërbimin për korrigjimin e faturës. Mesazhi i dërguar është verifikuar qe eshte i plote dhe për të konfirmuar që fatura e korrigjuar raportohet në SQF. Mesazhet e shkëmbimit verifikohen për tërësinë dhe për respektimin e dokumentit të specifikimeve teknike.  Ndërfaqja e përdoruesit nuk lejon fshirjen e faturës. | Fatura korrigjohet me sukses. Mesazhi i korrigjimit është i dukshëm në pajisjen elektronike të parave. |
| Fatura nuk mund të fshihet. |
| 10 | Mënyra e faturimit offline | Fatura shtypet në një modalitet offline sipas rregullave të specifikuara në dokumentet e specifikimit funksional dhe teknik (pa ISC, por me UII) | Operatori fillon lëshimin e faturës në mënyrë offline. Fatura duhet të shtypet në formatin e përcaktuar. Fatura duhet të ruhet në tabelën e faturave të pafiskalizuara. | Fatura është printuar me sukses. Në faturë kodi UII është i dukshëm së bashku me të dhënat e tjera të detyrueshme. Fatura ruhet në tabelën e faturës së pafiskalizuar. |